**To eksempler på vellykkede metodeafsnit.**

**Læs dem grundigt og diskutér, hvad der fungerer godt, og hvad der kunne have været endnu bedre.**

**Eksempel 1:**

**1.3 Fag, metode og teori**

Denne tværfaglige studieretningsprojekt opgave omhandler Donald Trump og de væsentligste

temaer i hans valgkampagne. Derudover omhandler den, hvordan han førte hans økonomiske politik

i hans præsidentperiode og til sidst, hvilke ændringer verden kan forvente med Biden som

præsident. Jeg vil benytte mig af fagene International Økonomi A og Engelsk A. De vil hver især

bidrage til min besvarelse af opgaven, samt min problemformulering. International Økonomi A vil

jeg først og fremmest bruge til at give og forklare den teoriste forståelse bag måden, hvorpå Donald

Trump førte sin politik. Derudover vil jeg benytte faget til at forklare forskellige økonomiske

politikker, samt bruge relevante fagudtryk. Jeg vil også benytte faget til at belyse væsentlige

nøgletal, samt forklare forskellige økonomers teorier med relevans til min opgaveformulering. Til

sidst vil jeg benytte forskellige økonomiske teorier til at besvare min problemformulering.

Jeg vil benytte engelskfaget til at forklare de relevante politiske værdier i USA, samt give en

forståelse af hvorfor Donald Trump førte hans politik, på den måde han gjorde. Jeg vil også benytte

engelskfaget til en komparativ analyse af de to væsentligste politiske ideologier i USA.

Min opgave vil være bygget op omkring en redegørelse, en analyse, en vurdering og til sidst en

konklusion, hvor jeg sammenfatter alle mine resultater, og til sidst konkludere på min overordnede

problemformulering. Jeg vil benytte kvalitative data i form af tal og andet, såvel som kvantitative

data i form af eksempelvis artikler.

**1.4 Materialer og empiri**

Mit udvalgte materiale er undersøgt med en yderst kritisk tilgang. Jeg har vurderet hvor pålidelig,

troværdig og relevant de forskellige kilder formår at være for min opgave. Derudover er jeg

opmærksom på skjulte tendenser og holdninger. Kilder som bliver brugt ofte, som OECD og The

White House, er undersøgt nøje. Derudover har jeg taget udgangspunkt i forskellige økonomiske

teoretikere, såsom Adam Smith og John Keynes, samt brugt lærebogen til International Økonomi.

**Eksempel 2:**

**Metodeafsnit**

I følgende rapport er de to fag kinesisk og afsætningsøkonomi benyttet.

Fagkombinationen er valgt med det formål at besvare problemformuleringen på bedst mulig vis. Kinesiskfaget bidrager i opgaven til en forståelse for kinesisk kultur, historie og samfundsforhold i Kina. Afsætningsøkonomi bidrager i opgaven til en dybere forståelse af de to virksomheder, DUXIANA og JYSK, herunder JYSKs daværende placering pa det kinesiske marked og måden, hvorpå JYSK promoverede sig, samt DUXIANAs placering pa det kinesiske marked og måden, hvorpå virksomheden promoverer sig. De to fag bidrager dermed med hver deres vinkel, hhv. en humanistisk og samfundsvidenskabelig vinkel, hvor der dermed skabes flere nuancer vedrørende emnet.

Opgaven er opbygget efter de tre taksonomiske niveauer: Det redegørende, det analyserende og det

diskuterende niveau, da man herigennem opnår en struktureret besvarelse.

Det redegørende afsnit tager udgangspunkt i en deskriptiv tilgang til materialet. Derudover er der gjort brug af den komparative metode, med det formål at finde ligheder og forskelle pa, hvordan JYSK og DUXIANA har markedsført sig i Kina.

I analysen af, hvordan JYSK og DUXIANA har markedsført sig i Kina, inddrages den tilegnede viden om virksomhederne og deres økonomiske forhold, samt viden om det kinesiske samfund og kultur. Derudover inddrages selvvalgt, kinesisksproget materiale, i form af reklamer fra hhv. JYSK og DUXIANA, således at der kan udarbejdes en komparativ analyse af de to virksomheders kommunikation. Ved brugen af den komparative metode, benyttes der naturligvis også materiale af kvalitativ og kvantitativ art, idet forudsætningen for, at den komparative metode kan benyttes, er, at der eksisterer et kvalitativt og/eller kvantitativt grundlag.

Inddragelsen af kvantitative data omfatter blandt andet oplysninger om Kinas økonomiske situation og demografiske forhold.

Ligeledes inddrages kvalitative data, blandt andet i form af bøger og artikler. De kvalitative data

benyttes blandt andet med det formal at opnå en større forståelse for kinesisk kultur, historie og

hvordan DUXIANA og JYSK har markedsført sig i Kina.

Med udgangspunkt i analysen, foretages derefter en diskussion af, hvorfor DUXIANA har opnået en så markant succes pa det kinesiske marked og hvorfor JYSK ikke formåede at opnå samme succes.

Diskussionen foretages dermed pa baggrund af analysens resultater. Afslutningsvis er der udarbejdet en konklusion, der omfatter opgavens centrale pointer fra redegørelsen, analysen og diskussionen.